
MEGÁLLAPODÁS
amely létrejött 

egyrészről
a "Martfűi Gondoskodás Háza" Idősek Otthona Szociális Szolgáltató Nonprofit Korlátolt Felelősségű Társaság "felszámolás alatt" (székhelye: 5435 Martfű, Kossuth utca 18., cégjegyzékszáma: 16-09-010699, adószáma: 14557086-2-16, képviseletében eljár: Vadász Endre felszámolóbiztos) mint bérbeadó (a továbbiakban: Bérbeadó),

másrészről
Martfű Város Önkormányzata (székhelye: 5435 Martfű, Szent István tér 1., képviseletében eljár: Dr. Papp Antal polgármester) mint bérlő (a továbbiakban: Bérlő)
 között.
1. Felek rögzítik, hogy 2012. június 29. és 2014. július 30. közötti időtartamban a Bérlő ingóságokat (konyhai eszközöket, konyhai berendezéseket és egyéb berendezési tárgyakat) bérelt a Bérbeadótól, amely alapján a Bérlőnek bérleti díj címén 375.000,- Ft + ÁFA összegű tartozása áll fenn a Bérbeadó felé. A bérleti díj mindeddig nem került számlázásra, ezért a felek rögzítik, hogy a számla kiállítására a jelen megállapodás hatályba lépését követő 8 napon belül kerül sor. A számla kiállítására és az ÁFA megfizetésére  az ÁFA tv. 142.§(1) g. pontja alapján fordított ÁFA fizetésre vonatkozó jogszabályi rendelkezéseknek megfelelően kerül sor. Bérbeadó kijelenti, hogy a jelen bekezdés szerinti összegen felül a bérleti jogviszonnyal kapcsolatosan nincs további követelése a Bérlővel szemben.
2.
Felek rögzítik, hogy a Bérlő a Bérbeadó tulajdonát képező 5435 Martfű, Kossuth utca 18. szám alatti ingatlanon a Bérbeadó érdekkörébe tartozó munkálatokat (téli víztelenítés, 4 alkalommal gaztalanítás) végzett 120.000,- Ft + ÁFA (152.400,-Ft) összegben, amely a Bérbeadó felszámolási eljárása során állagmegóvással összefüggő felszámolási költségnek minősül. Az említett összeg mindeddig nem került számlázásra, ezért a felek rögzítik, hogy a számla kiállítására a jelen megállapodás hatályba lépését követő 8 napon belül kerül sor. Bérlő kijelenti, hogy a jelen bekezdés szerinti összegen felül nincs további követelése a Bérbeadóval szemben.
3.
Felek megállapodnak abban, hogy a Bérlő 2. pont szerinti követelése a Bérbeadó 1. pont szerinti követelésébe történő beszámítással kerül rendezésre, a Bérlő pedig a beszámítást követően fennmaradó 222.600,- Ft tartozását a jelen megállapodás hatályba lépését követő 8 napon belül köteles átutalással megfizetni a Bérbeadó ERSTE Bank Zrt-nél vezetett 11600006-00000000-61629857 számú bankszámlájára.
4. Felek rögzítik, hogy az 1. pontban hivatkozott bérleti jogviszonnyal, valamint 2. pontban hivatkozott munkálatokkal kapcsolatosan egymással elszámoltak. 

5.
A jelen megállapodás mindkét fél általi aláírásának napján lép hatályba.
Budapest, 2014. november …..

